laion/Wikipedia-Exotic huggingface dataset:
ক্যাথরিন হৌটন

ক্যাথরিন হৌটন (ইংরেজি: Katharine Houghton; জন্ম: ক্যাথরিন হৌটন গ্র্যান্ট, ১০ মার্চ ১৯৪৫) হলেন একজন মার্কিন অভিনেত্রী ও নাট্যকার। তিনি ১৯৬৭ সালের গেজ হুজ কামিং টু ডিনার চলচ্চিত্রে জোঅ্যানা 'জোই' ড্রেটন চরিত্রে অভিনয়ের জন্য সর্বাধিক প্রসিদ্ধ, এতে তিনি তার খালা ক্যাথরিন হেপবার্নের কন্যার চরিত্রে অভিনয় করেন। এই চলচ্চিত্রে অভিনয়ের জন্য তিনি বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি ব্রডওয়ে মঞ্চে ষাটের অধিক নাটকে অভিনয় করেন এবং অফ-ব্রডওয়ে মঞ্চে ১৯৬৯ সালে আ সেন্ট অব ফ্লাওয়ার্স নাটকে অভিনয় করে থিয়েটার ওয়ার্ল্ড পুরস্কার অর্জন করেন। ক্যাথরিন হৌটন গ্র্যান্ট ১৯৪৫ সালের ১০ই মার্চ কানেটিকাটের হার্টফোর্ডে জন্মগ্রহণ করেন। তার পিতা এলসওয়ার্থ গ্র্যান্ট ও মাতা ম্যারিয়ন হেপবার্ন। তিনি তাদের দ্বিতীয় সন্তান। ক্যাথরিন কিংসউড-অক্সফোর্ড স্কুল ও সারা লরেন্স কলেজে পড়াশোনা করেন এবং দর্শন ও কলা বিষয়ে স্নাতক সম্পন্ন করেন। ক্যাথরিনের নাম রাখা হয় তার মাতামহী কানেটিকাটের ভোটাধিকার আন্দোলনকর্মী ও সংস্কারক ক্যাথরিন মার্থা হৌটন হেপবার্নের নামানুসারে। তার খালা একাডেমি পুরস্কার বিজয়ী অভিনেত্রী ক্যাথরিন হেপবার্ন তার অভিনয় জীবন শুরুর পিছনে অবদান রাখেন। তার ভাগ্নি অভিনেত্রী শুইলার গ্র্যান্টও তাদের পরিবারের এই ধারাবাহিকতা রক্ষা করেন। ১৯৬৭ সালের গেজ হুজ কামিং টু ডিনার চলচ্চিত্রে দিয়ে তার অভিনয় জীবন শুরু হয়। এই ছবিতে তিনি তার খালা ক্যাথরিন হেপবার্ন অভিনীত চরিত্রের কন্যা জোঅ্যানা 'জোই' ড্রেটন ভূমিকা অভিনয় করেন, যে তার কৃষ্ণাঙ্গ বাগদত্তাকে তার পিতামাতার সাথে সাক্ষাৎ করানোর জন্য বাড়িতে নিয়ে আসে। এই চলচ্চিত্রে অভিনয়ের জন্য তিনি বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তিনি ১৯৬৯ সালে অফ-ব্রডওয়ে মঞ্চে আ সেন্ট অব ফ্লাওয়ার্স নাটকে অভিনয় করে থিয়েটার ওয়ার্ল্ড পুরস্কার অর্জন করেন। ২০১০ সালে তিনি এম নাইট শ্যামালান পরিচালিত দ্য লাস্ট এয়ারবেন্ডার চলচ্চিত্রে অভিনয় করেন। হৌটন পরিবার জোন্স, ক্রিস (২৯ মার্চ ২০১৮)। "A big problem with 1967's 'Guess Who's Coming to Dinner' is the woman at the center has so little to say"। শিকাগো ট্রিবিউন (ইংরেজি ভাষায়)। সংগ্রহের তারিখ ২৪ মে ২০১৯।  "Katharine Houghton"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। সংগ্রহের তারিখ ২৪ মে ২০১৯।  "Katharine Houghton"। প্লেবিল (ইংরেজি ভাষায়)। সংগ্রহের তারিখ ২৪ মে ২০১৯।  উইকিমিডিয়া কমন্সে ক্যাথরিন হৌটন সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে ক্যাথরিন হৌটন (ইংরেজি) ইন্টারনেট মুভি ডেটাবেজে ক্যাথরিন হৌটন  (ইংরেজি)
নাজিরা আহমেদ মৌ

নাজিরা আহমেদ মৌ বাংলাদেশি মডেল ও চলচ্চিত্র অভিনেত্রী। ২০০৭ র‌্যাম্প মডেলিংয়ে মাধ্যমে তিনি অভিনয় জীবন শুরু করেন। পরবর্তীতে বাংলা নাটক, টেলিফিল্ম ও চলচ্চিত্রে অভিনয় করেন। পূর্ণ নাম নাজিরা আহমেদ মৌ হলেও অভিনয় জগতে তিনি নাজিরা মৌ নামে বেশি পরিচিত। নাজিরা আহমেদ মৌ ১৮ এপ্রিল ১৯৮৮ সালে নরসিংদী জেলায় জন্মগ্রহণ করেন। পারিবারিক নাম খন্দকার নাজিরা আহমেদ। পিতা খন্দকার মিনহাজ উদ্দিন আহমেদ ও মা খন্দকার রোকসানা আহমেদ। র‌্যাম্প মডেলিংয়ের মাধ্যমে ২০০৭ সালে অভিনয় জগতে কর্মজীবন শুরু করেন । অমিতাভ রেজা চৌধুরীর নির্দেশনায় রেক্সনার বিজ্ঞাপনে টেলিভিশনের পর্দায় ওই বছরই তাকে দেখা যায় । এরপর বেসরকারি মোবাইল ফোন সেবাদাতা প্রতিষ্ঠান ওয়ারিদ (বর্তমানে এয়ারটেল), প্রাণসহ একাধিক বিজ্ঞাপনে কাজ করেন। এরপর তিনি মডেলিংয়ের পাশাপাশি নাটকেও কাজ শুরু করেন ২০১৮ সালে নন্দিনী চলচ্চিত্রে অভিনয়ের মাধ্যমে তিনি বড় পর্দায় অভিনয় শুরু করেন। এ চলচ্চিত্রে তার বিপরীতে সহশিল্পী ছিলেন কলকাতার অভিনেতা ইন্দ্রনীল সেনগুপ্ত ব্যাচ নং ৩১৮ তালপাতার পাখা রোসিয়া মি: সুলতান রংপেন্সিল রাত আঁধারী রসের হাঁড়ি সোনাভান রসের হাঁড়ি লাকি থার্টিন হাফ মেন্টাল মাত্র পাঁচ কোটি টাকা বাংলাদেশী অভিনেত্রীদের তালিকা "নাজিরা আহমেদ মৌ"। প্রিয়.কম। ২৩ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ মে ২০১৯।  "ঈদের নাটক নিয়ে ব্যস্ত মৌ"। ডেইলি ভিউ। ১২ জুন ২০১৭। সংগ্রহের তারিখ ২৪ মে ২০১৯। [স্থায়ীভাবে অকার্যকর সংযোগ] "ওহে নন্দিনী"। দৈনিক কালের কণ্ঠ। ২৪ জানুয়ারি ২০১৯। ২৪ মে ২০১৯ তারিখে মূল থেকে আর্কাইভ করা। সংগ্রহের তারিখ ২৪ মে ২০১৯।  "মায়ের কথায় কাটল দ্বিধা, চলচ্চিত্রে মৌয়ের অভিষেক"। প্রিয়.কম। ২৭ সেপ্টেম্বর ২০১৮। ২৪ মে ২০১৯ তারিখে মূল থেকে আর্কাইভ করা। সংগ্রহের তারিখ ২৪ মে ২০১৯।  "ওহে নন্দিনী"। দৈনিক কালের কণ্ঠ। ২৪ জানুয়ারি ২০১৯। ২৪ মে ২০১৯ তারিখে মূল থেকে আর্কাইভ করা। সংগ্রহের তারিখ ২৪ মে ২০১৯।
পাইকপাড়া ইউনিয়ন

পাইকপাড়া ইউনিয়ন নামে বাংলাদেশে মোট ২টি ইউনিয়ন রয়েছে। যথা: পাইকপাড়া ইউনিয়ন, চুনারুঘাট; (হবিগঞ্জ জেলা) পাইকপাড়া ইউনিয়ন, রাজৈর; (মাদারীপুর জেলা) পাইকপাড়া উত্তর ইউনিয়ন (ফরিদগঞ্জ, চাঁদপুর) পাইকপাড়া দক্ষিণ ইউনিয়ন (ফরিদগঞ্জ, চাঁদপুর) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
পাইকপাড়া উত্তর ইউনিয়ন

পাইকপাড়া উত্তর বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন। এই ইউনিয়নের উল্লেখযোগ্য গ্রাম গুলো হলো পাইকপাড়া, কাঁশারা, ভাওয়াল, পূর্ব ভাওয়াল, পশ্চিম জয়শ্রী,পালতালুক, উপাদিক। পাইকপাড়া উত্তর ইউনিয়নের আয়তন ৩,৯৩৩ একর। ২০১১ সালের পরিসংখ্যান অনুযায়ী পাইকপাড়া উত্তর ইউনিয়নের জনসংখ্যা ২৫,৩৫১ জন। এর মধ্যে পুরুষ ১১,৩২২ জন এবং মহিলা ১৪,০২৯ জন। মোট পরিবার ৫,৩১৪টি। ফরিদগঞ্জ উপজেলার মধ্যাংশে পাইকপাড়া উত্তর ইউনিয়নের অবস্থান। এ ইউনিয়নের উত্তরে বালিথুবা পূর্ব ইউনিয়ন ও সুবিদপুর পশ্চিম ইউনিয়ন, পূর্বে গুপ্টি পূর্ব ইউনিয়ন ও গুপ্টি পশ্চিম ইউনিয়ন এবং দক্ষিণে ও পশ্চিমে পাইকপাড়া দক্ষিণ ইউনিয়ন অবস্থিত। পাইকপাড়া উত্তর ইউনিয়ন ফরিদগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ। ২০১১ সালের পরিসংখ্যান অনুযায়ী পাইকপাড়া উত্তর ইউনিয়নের সাক্ষরতার হার ৬৪.৩%। মাধ্যমিক বিদ্যালয় পাইকপাড়া ইউ.জি উচ্চ বিদ্যালয় শাশিয়ালী উচ্চ বিদ্যালয় প্রাথমিক বিদ্যালয় কাঁশারা সরকারি প্রাথমিক বিদ্যালয় পাইকপাড়া সরকারি প্রাথমিক বিদ্যালয় সিংহের-গাঁও সরকারি প্রাথমিক বিদ্যালয় শাশিয়ালী সরকারি প্রাথমিক বিদ্যালয় দক্ষিণ শাশিয়ালী সরকারি প্রাথমিক বিদ্যালয় পালতালুক সরকারি প্রাথমিক বিদ্যালয় কামালপুর সরকারি প্রাথমিক বিদ্যালয় ভাওয়াল সরকারি প্রাথমিক বিদ্যালয় পূর্ব ভাওয়াল সরকারি প্রাথমিক বিদ্যালয় পূর্ব পাইকপাড়া সরকারি প্রাথমিক বিদ্যালয় নোয়াপাড়া সরকারী প্রাথমিক বিদ্যালয় মাদ্রাসা মাদ্রাসা এমদাদুল উলুম শাশিয়ালী নোয়াপাড়া নেছারিয়া দাখিল মাদ্রাসা কাঁশারা দারুল উলুম মাদ্রাসা কাঁশারা ছিদ্দিকিয়া দাখিল মাদ্রাসা ভূইঞা বাড়ী হাফেজিয়া মাদ্রাসা সাইকেল,রিক্সা,অটোরিকশা, সিএনজি, মোটরসাইকেল। পাইকপাড়া উত্তর ইউনিয়নে ৩ টি হাট-বাজার রয়েছে। ১- চৌরঙ্গী বাজার ২- শাহী বাজার ৩- পাইকপাড়া বাজার কাঁশারা ভূইয়া বাড়ি প্রাচীন আমলের তিন গম্বুজ বিশিষ্ট মসজিদ। মাওলানা আবুল খায়ের মুহাম্মাদ রহুল আমীন রহঃ ইউনিয়ন চেয়ারম্যান: আবু তাহের পাটোয়ারী ইউনিয়ন চেয়ারম্যান :জনাব মহসিন পাটোয়ারী ফরিদগঞ্জ উপজেলা ফরিদগঞ্জ থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
পাইকপাড়া দক্ষিণ ইউনিয়ন

পাইকপাড়া দক্ষিণ বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন। পাইকপাড়া দক্ষিণ ইউনিয়নের আয়তন ৩,১১৫ একর। ২০১১ সালের পরিসংখ্যান অনুযায়ী পাইকপাড়া দক্ষিণ ইউনিয়নের জনসংখ্যা ২৪,৬৫০ জন। এর মধ্যে পুরুষ ১১,১৯৮ জন এবং মহিলা ১৩,৪৫২ জন। মোট পরিবার ৫,৪৬৮টি। ফরিদগঞ্জ উপজেলার মধ্যাংশে পাইকপাড়া দক্ষিণ ইউনিয়নের অবস্থান। এ ইউনিয়নের উত্তরে পাইকপাড়া উত্তর ইউনিয়ন, পূর্বে পাইকপাড়া উত্তর ইউনিয়ন ও গুপ্টি পশ্চিম ইউনিয়ন, দক্ষিণে রূপসা উত্তর ইউনিয়ন ও ফরিদগঞ্জ পৌরসভা এবং পশ্চিমে গোবিন্দপুর উত্তর ইউনিয়ন অবস্থিত। পাইকপাড়া দক্ষিণ ইউনিয়ন ফরিদগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ। ২০১১ সালের পরিসংখ্যান অনুযায়ী পাইকপাড়া দক্ষিণ ইউনিয়নের সাক্ষরতার হার ৬১%। মাদ্রাসা গাজীপুর আহমদিয়া সিনিয়র ফাজিল মাদ্রাসা মাধ্যমিক বিদ্যালয় গাজীপুর মুসলিম উচ্চ বিদ্যালয় প্রাথমিক বিদ্যালয় গাজীপুর সরকারি প্রাথমিক বিদ্যালয় কবি রুপসা সরকারি প্রাথমিক বিদ্যালয় সাইকেল,রিক্সা, অটোরিকশা, সিএনজি, মোটরসাইকেল। পাইকপাড়া দক্ষিণ ইউনিয়নের প্রধান ৩টি হাট-বাজার হলো গাজীপুর বাজার, চান্দ্রা বাজার এবং কড়ৈতলী বাজার। কড়ৈতলী জমিদার বাড়ি রেজাউল করিম (ফুটবলার) রুহুল আমিন খান গাজী (সাবেক মেম্বার) চেয়ারম্যান শেখ হোসেন আহমেদ রাজন ফরিদগঞ্জ উপজেলা ফরিদগঞ্জ থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
ডেভিড আয়রনসাইড

ডেভিড আর্নেস্ট জেমস আয়রনসাইড (ইংরেজি: David Ironside; জন্ম: ২ মে, ১৯২৫ - মৃত্যু: ২১ আগস্ট, ২০০৫) মোজাম্বিকের লরেনকো মার্কুস এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫৩ থেকে ১৯৫৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, নিচেরসারিতে কার্যকরী ব্যাটিংশৈলী উপস্থাপন করেছেন ডেভিড আয়রনসাইড। নিখুঁত আকারে ডানহাতে সুইং বোলিং করতেন তিনি। ১৯৪৭-৪৮ মৌসুম থেকে ১৯৫৫-৫৬ মৌসুম পর্যন্ত ডেভিড আয়রনসাইডের প্রথম-শ্রেণীর খেলোয়াড়ী জীবন চলমান ছিল। এ সময়ে তিনি ট্রান্সভালের পক্ষে প্রথম-শ্রেণীর ক্রিকেট খেলেছিলেন। ১৯৫২-৫৩ মৌসুমে বর্ডারের বিপক্ষে সেরা বোলিং পরিসংখ্যান ৭/৩৬ গড়েন। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন ডেভিড আয়রনসাইড। ১৯৫৩-৫৪ মৌসুমে নিউজিল্যান্ড দল দক্ষিণ আফ্রিকায় খেলতে আসে। ২৪ ডিসেম্বর, ১৯৫৩ তারিখে সফরকারী নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। অংশগ্রহণকৃত সবগুলো টেস্টেরই প্রতিপক্ষীয় দল ছিল নিউজিল্যান্ড। জোহেন্সবার্গে অনুষ্ঠিত সিরিজের দ্বিতীয় টেস্টে অভিষেক ঘটিয়ে প্রথম ইনিংসে পাঁচ উইকেট লাভ করার কৃতিত্ব প্রদর্শন করেছিলেন তিনি। একে-একে তিনি জিওফ রাবোন, লরি মিলার, ফ্রাঙ্ক মুনি, টনি ম্যাকগিবন ও গাই ওভারটনকে আউট করেন। ব্যাট হাতে ১৩ ও অপরাজিত রান ১১ রান করার পাশাপাশি ৫/৫১ ও ৩/৭৩ বোলিং পরিসংখ্যান গড়েন। ঐ খেলায় তার দল জয়লাভ করেছিল। পরবর্তী খেলাগুলোয় বিচিত্রমানের বল ব্যবহার করা হয়েছিল। এরফলে বলগুলোকে কাঙ্ক্ষিত লক্ষ্যে প্রেরণে তার জন্যে বেশ কষ্টসাধ্য হয়ে দাঁড়ায়। পঞ্চম টেস্টের পূর্বেই ১৮.৩৩ গড়ে ১৫ উইকেট পেয়েছিলেন। কিন্তু বিমানে আরোহণের কারণে ঐ টেস্টে তার অংশগ্রহণে বাঁধার কারণ হয়ে দাঁড়ায়। এভাবেই তার টেস্ট খেলোয়াড়ী জীবনের সমাপ্তি ঘটে। এরপর তিনি আরও দুই বছর ট্রান্সভালের পক্ষে খেলেন। অদ্যাবধি মোজাম্বিকের একমাত্র টেস্ট ক্রিকেটার হিসেবে চিহ্নিত হয়ে আছেন। তরুণ বয়সে ফাস্ট বোলার হিসেবে খেলতেন। তবে, হাঁটুর সমস্যার কারণে সুইং বোলারে রূপান্তরিত হন। ট্রান্সভাল ও দক্ষিণ আফ্রিকার দলীয় সঙ্গী নিল অ্যাডককের মতে, তার এ সুইংই শাপে বর হয়ে দাঁড়ায়। ব্যক্তিগত জীবনে বিবাহিত ছিলেন। জোহেন্সবার্গে হিসাবরক্ষকের চাকরি করেন। এরপর স্বীয় কন্যাকে নিয়ে ইংল্যান্ডে পাড়ি জমান। ২১ আগস্ট, ২০০৫ তারিখে ৮০ বছর বয়সে ইংল্যান্ডের বার্মিংহামে ডেভিড আয়রনসাইডের দেহাবসান ঘটে। Transvaal v Border 1952–53 "2nd Test: South Africa v New Zealand at Johannesburg, Dec 24–29, 1953"। espncricinfo। সংগ্রহের তারিখ ২০১১-১২-১৮।  রয় ম্যাকলিন দক্ষিণ আফ্রিকান টেস্ট ক্রিকেটারদের তালিকা টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা ইএসপিএনক্রিকইনফোতে ডেভিড আয়রনসাইড (ইংরেজি) ক্রিকেটআর্কাইভে ডেভিড আয়রনসাইড (সদস্যতা প্রয়োজনীয়) (ইংরেজি)
লিভারপুল মুসলিম ইনস্টিটিউট

লিভারপুল মুসলিম ইনস্টিটিউট আবদুল্লাহ কুইলিয়াম কর্তৃক ১৮৮৭ সালে প্রতিষ্ঠিত হয়েছিল। এটি ছিল ইংল্যান্ডের প্রথম মসজিদ। ইসলাম গ্রহণের পর আবদুল্লাহ কুইলিয়াম লিভারপুল মুসলিম ইনস্টিটিউট প্রতিষ্ঠা করেন। এর ২ বছরের মাঝে ভবনটিতে একটি ছোট মসজিদ স্থাপন করেন। লিভারপুল মস্ক অ্যান্ড মুসলিম ইনস্টিটিউট আনুষ্ঠানিকভাবে ১৮৯১ সালে যাত্রা শুরু করে। প্রতিষ্ঠানটি বিভিন্ন বিষয়ে পাঠদানের আয়োজন করত, যেখানে সব ধর্মের মানুষ অংশগ্রহণ করত। প্রতিষ্ঠানের অভ্যন্তরে একটি বিজ্ঞানাগার ও যাদুঘর চালু হয়েছিল। ১৯০৮ সালে আবদুল্লাহ কুইলিয়ামের কনস্টান্টিনোপল (বর্তমান ইস্তানবুল) গমনের পর লিভারপুল মুসলিম ইনস্টিটিউটের সম্পত্তি স্থানীয় কর্তৃপক্ষের কাছে বিক্রি করে দেয় তার ছেলে। এটি পরবর্তীকালে রেজিস্টার অফিস হিসেবে ব্যবহৃত হয়েছিল। ১৯৯৯ সালে প্রতিষ্ঠিত আবদুল্লাহ কুইলিয়াম সোসাইটি প্রতিষ্ঠানটি লিভারপুল মুসলিম ইনস্টিটিউটে ঐতিহাসিক মসজিদ পুনঃপ্রতিষ্ঠা ও সেখানে শিক্ষাকেন্দ্র প্রতিষ্ঠা করার অর্থসংগ্রহে কাজ করে চলেছে। প্রতিষ্ঠানটি ভবন ইজারা নিয়েছে ও সংস্কার কার্যক্রম শুরু করেছে। Abdullah Quilliam Timeline "ভিক্টোরিয়ান যুগে ইসলাম ধর্ম গ্রহণ করেছিলেন যে ব্রিটিশ খ্রিস্টানরা"। বিবিসি বাংলা। ২০ মে ২০১৯। সংগ্রহের তারিখ ২৪ মে ২০১৯।  Sardais, Louise। "The Little Mosque"। BBC। সংগ্রহের তারিখ ৫ জুলাই ২০১৪।  "Liverpool Mosque and Muslim Institute"। Open University। সংগ্রহের তারিখ ১৯ মে ২০১৪।  About Abdullah Quilliam Liverpool strikes a happy balance for Muslims living in the birthplace of Islam in Britain Bano, Rahila (২৫ এপ্রিল ২০১২)। "The legacy of Victorian England's first Islamic convert"। BBC News। সংগ্রহের তারিখ ১৮ ডিসেম্বর ২০১৬।  "Appeal for Heritage Centre in Liverpool"। ২৭ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৪ মে ২০১৯।  "Completed Works"। Abdullah Quilliam Society। সংগ্রহের তারিখ ১৮ ডিসেম্বর ২০১৬।  BBC R4 Sunday 12 August 2007 "The Independent 2 January 2009"। ৬ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৪ মে ২০১৯।  "The legacy of Victorian England's first Islamic convert" BBC News 25 April 2012 Abdullah Quilliam Society - Official Website ওয়েব্যাক মেশিনে আর্কাইভকৃত ২৫ নভেম্বর ২০১২ তারিখে English Heritage; Where was Britain's first recorded Mosque?
লামডিং–সাব্রুম রেলপথ

লামডিং–সাব্রুম রেলপথ ভারতীয় রেলওয়ের উত্তর-পূর্ব সীমান্ত রেল অঞ্চলের লামডিং রেল বিভাগের অধীনস্থ একটি রেলওয়ে লাইন বা রেলপথ। এটি আসাম রাজ্যের নগাঁও জেলার লামডিং থেকে ত্রিপুরা রাজ্যের পশ্চিম ত্রিপুরা জেলার আগরতলা পর্যন্ত গিয়েছে। এটি একটি ১,৬৭৬ মিলিমিটার (৫ ফুট ৬ ইঞ্চি) ব্রড গেজ ট্র্যাক। আগরতলা থেকে দক্ষিণে উদয়পুর পর্যন্ত যাওয়া ৪৩ কিলোমিটার দীর্ঘ ১,৬৭৬ মিমি (৫ ফুট ৬ ইঞ্চি) ব্রড গেজ ট্র্যাকের লাইনটির কাজ ২০১৬ সালে সমাপ্ত হয় এবং ২৩ জানুয়ারী ২০১৭ সালে এটি কার্যক্রম শুরু করে। বাংলাদেশের সীমান্তবর্তী ফেনী নদীর তীরে সাব্রুমের কাছে পর্যন্ত যাওয়া অবশিষ্ট ৭০ কিলোমিটার দীর্ঘ রেল ট্র্যাক লাইনটির কাজ ২০১৯ সালে সমাপ্ত হয় এবং ৩ অক্টোবর ২০১৯ সালে কার্যক্রম শুরু করে। আসামের শিলচর থেকে ত্রিপুরার ধর্মনগর ও কৈলাসহরের মধ্যে মিটার গেজ ট্র্যাক নির্মাণের মাধ্যমে ত্রিপুরাতে রেলপথ ১৯৬৪ সালে প্রতিষ্ঠা করা হয়, কিন্তু ট্র্যাকটি রাজধানী আগরতলাকে সংযুক্ত করে নি। ১৯৯৬ সালে ১১৯ কিলোমিটারের কুমারঘাট-আগরতলা রেলপথ প্রকল্পটির ভিত্তিপ্রস্তর স্থাপন করা হয়েছিল। এটি ছিল বিদ্যুৎ সংযোগ বিহীন একক ট্র্যাকের মিটার গেজ এবং ২০১৬ সালে রেলপথটিকে বিস্তৃত গেজে রূপান্তরিত করা হয়। আগরতলা থেকে উদয়পুর পর্যন্ত ৪৩ কিলোমিটার দীর্ঘ ট্র্যাক স্থাপন করা হয় এবং ২৩ জানুয়ারি ২০১৭ সালে আগরতলা থেকে উদয়পুরে (স্টেশন কোড ইউডিইউপি) মাতা ত্রিপুরা সুন্দরী মন্দিরের কাছাকাছি পর্যন্ত রেল চলাচল করছে। রেলপথটি ভারত-বাংলাদেশ সীমান্তে ফেনী নদীর তীরে উদয়পুরে থেকে ৭০ কিমি দক্ষিণে সাব্রুম পর্যন্ত বিস্তৃত করা হচ্ছে। ভারত-বাংলাদেশ সীমান্ত থেকে ৭৫ কিলোমিটার দূরে চট্টগ্রাম বন্দর পর্যন্ত রেলপথটি সম্প্রসারিত করার চেষ্টা চলছে। আগরতলা থেকে বাংলাদেশের আখাউড়া পর্যন্ত একটি শাখা রেলপথ নির্মাণাধীন আছে। এই রেলপথটি আগরতলা থেকে কলকাতার দূরত্ব প্রায় ৫০০ কিমি পর্যন্ত হ্রাস করবে। বর্তমানে গুয়াহাটি হয়ে আগরতলা থেকে কলকাতার দূরত্ব প্রায় ১,৫০০ কিমি। "Agartala now on India's rail map"। iGovernment › Infrastructure। igovernment.in। ১৫ জুন ২০১৩ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৩।  "ব্রডগেজ মানচিত্রে জুড়ল ত্রিপুরা"। আনন্দবাজার পত্রিকা। ১ আগস্ট ২০১৬। সংগ্রহের তারিখ ২৪ মে ২০১৯।  ইন্ডিয়ারেলইনফো ইরেল
শুইলার গ্র্যান্ট

শুইলার গ্র্যান্ট (ইংরেজি: Schuyler Grant; জন্ম: শুইলার ডিবার্থ র‍্যানসন গ্র্যান্ট, ২৯ এপ্রিল ১৯৭০) হলেন একজন মার্কিন অভিনেত্রী। তিনি জনপ্রিয় টেলিভিশন মিনি ধারাবাহিক অ্যান অব গ্রিন গেবলস-এ পার্শ্ব চরিত্রে অভিনয়ের জন্য সর্বাধিক পরিচিত। ১৯৮৮ সালে হাস্যরসাত্মক টিভি চলচ্চিত্র লরা ল্যান্সিং স্লেপ্ট হিয়ার-এ তিনি তার পিতামহীর বোন ক্যাথরিন হেপবার্নের সাথে অভিনয় করেন। গ্র্যান্ট ১৯৭০ সালের ২৯শে এপ্রিল জন্মগ্রহণ করেন। তার পিতা জ্যাক গ্র্যান্ট ও মাতা অ্যান গ্র্যান্ট। তার এক ভাই রয়েছে, যার নাম জেসন গ্র্যান্ট। অভিনেত্রী ক্যাথরিন হৌটন তার ফুফু এবং চারবার একাডেমি পুরস্কার বিজয়ী অভিনেত্রী ক্যাথরিন হেপবার্ন তার পিতামহীর বোন। হৌটন পরিবার খো, ইসাবেল (২৭ জুন ২০১৬)। "Find Out Where 'Anne Of Green Gables' Cast Is Now"। হাফিংটন পোস্ট (ইংরেজি ভাষায়)। সংগ্রহের তারিখ ২৪ মে ২০১৯।  ইন্টারনেট মুভি ডেটাবেজে শুইলার গ্র্যান্ট  (ইংরেজি)
আলিয়ানৎস আরেনা

আলিয়ানৎস আরেনা (জার্মান: Allianz Arena, জার্মান উচ্চারণ: [ʔaˈli̯ants ʔaˌʁeːnaː]) হচ্ছে জার্মানির, মিউনিখের, বাভারিয়ায় অবস্থিত একটি ফুটবল স্টেডিয়াম যার আসন সংখ্যা ৭৫,০০০টি। ইটিএফই প্লাস্টিক প্যানেলগুলির ফুলানো বহিরাবরণের জন্য এটি বহুল জনপ্রিয়, এটি সম্পূর্ণ রঙ পরিবর্তনযোগ্য বহির্ভাগ সম্পন্ন বিশ্বের প্রথম স্টেডিয়াম। ফ্রেটম্যানিং হিথের মিউনিখের শ্যাভ্যাং -ফ্রিমম্যান বারোয়ের উত্তর প্রান্তে ২৫ ভেরনার-হেইসেনবার্গের-অ্যালিতে অবস্থিত। এটি ডর্টমুন্ডের ওয়েস্টফ্যালেনস্টেডিয়ানের পিছনে জার্মানির দ্বিতীয় বৃহত্তম অঞ্চল। ২০০৫-০৬ মৌসুমের শুরু থেকে এফসি বায়ার্ন মিউনিখ তার হোম গেমস আলিয়ানৎস আরেনাতে খেলেছে। ক্লাবটি ইতোমধ্যে ১৯৭২ সাল থেকে মিউনিখ অলিম্পিক স্টেডিয়ামে তাদের হোম গেম খেলেছিল। এই স্টেডিয়াম এ "১৮৬০ মিউনিখ" এর ৫০% অংশীদারীত্ব ছিল, কিন্তু ২০০৬ সালের এপ্রিলে বায়ার্ন মিউনিখ ১১ মিলিয়ন ইউরোর বিনিময়ে তাদের শরিকানা কিনে নেয়। চুক্তি অনুযায়ী কোনো মালিকানা না থাকা সত্ত্বেও এই স্টেডিয়ামে "১৮৬০ মিউনিখ"কে ২০২৫ সন পর্যন্ত খেলতে দেওয়া হয়েছিল। যাইহোক, ২০১৭ সনের জুলাই মাসে ভাড়া চুক্তির অবসান ঘটে, যার ফলে বায়ার্ন মিউনিখ স্টেডিয়ামটির একমাত্র মালিকে পরিণত হয়। "Allianz Arena"। destination-munich.com। সংগ্রহের তারিখ ৮ অক্টোবর ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Allianz Arena"। worldfootballtravel.com। ৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Hybrid turf for training ground and arena"। FC Bayern Munich। ৪ জুলাই ২০১৪। সংগ্রহের তারিখ ২২ আগস্ট ২০১৪।
হান্স বংশ

হান্স(हंस), হানস (हांस) বা হান (हाँ)পাঞ্জাব, ভারত ও পাকিস্তান-এ বসবাসকারী জাট বংশ। পাঞ্জাবে এটি 'হান্স(हांस)' হিসাবে উচ্চারিত হয়। এছাড়াও ইউরোপে (জার্মান, হ্যানস / হানজ) বংশের সন্ধান পাওয়া যায়। দিলীপ সিং আলওয়াত জাট গোষ্ঠীকে মধ্য এশিয়ার শাসক হিসাবে উল্লেখ করেছেন। হানরা কুরাইশির উৎপত্তি বলে দাবি করে উনিশ শতকের ব্রিটিশ শাসন কর্তৃপক্ষের দ্বারা পাঞ্জাবের ঔপনিবেশিকীকরণ শুরু হওয়ার আগে নিলি বারের উপকূলে দখলকৃত বহু গোত্রের মধ্যে হান বংশ একটি ছিল। "Jat Sikh Subcastes - Sikh Castes"। www.sikhcastes.com। সংগ্রহের তারিখ ২০১৭-১১-২৩।  "India Culture Discussion chat forums"। indiaculture.net। ২০১৭-১২-০১ তারিখে মূল থেকে আর্কাইভ করা। সংগ্রহের তারিখ ২০১৭-১১-২৩।
হৌটন পরিবার

হৌটন পরিবার হল নিউ ইংল্যান্ড ও আপস্টেট নিউ ইয়র্ক ভিত্তিক ব্যবসায়ী পরিবার। এই পরিবারের সদস্যগণ কর্নিং গ্লাস ওয়ার্কসের প্রতিষ্ঠাতা। আমোরি হৌটন সিনিয়র (১৮১২-১৮৮২) - কর্নিং গ্লাস ওয়ার্কস (১৮৫১- )-এর প্রতিষ্ঠাতা। সফ্রোনিয়া মান ওকসকে (১৮১৪-১৮৮০) বিয়ে করেন। আমোরি হৌটন জুনিয়র (১৮৩৭-১৯০৯) - কর্নিং গ্লাস ওয়ার্কসের সাবেক সভাপতি। এলেন অ্যান বিগেলোকে (১৮৪০-১৯১৮) বিয়ে করেন। জেসি হৌটন মেটকাফ (১৮৬০-১৯৪২) - ১৯২৪ থেকে ১৯৩৭ সাল পর্যন্ত রোড আইল্যান্ড অঙ্গরাজ্যের সিনেটর। অ্যালানসন বিগেলো হৌটন (১৮৬২-১৯৪১) - আমোরি হৌটন জুনিয়রের পুত্র, কর্মিং গ্লাসের সাবেক সভাপতি, ১৯১৯ থেকে ১৯২২ সাল পর্যন্ত নিউ ইয়র্ক অঙ্গরাজ্যের প্রতিনিধি, ১৯২২ থেকে ১৯২৫ সাল পর্যন্ত জার্মানিতে মার্কিন রাষ্ট্রদূত, ১৯২৫ থেকে ১৯২৯ সাল পর্যন্ত ব্রিটেনে মার্কিন রাষ্ট্রদূত, অ্যাডেলেইন ওয়েলিংটনকে (১৮৬৭-১৯৪৫) বিয়ে করেন। আর্থার এ. হৌটন সিনিয়র (১৮৬৬-১৯২৮) - আমোরি হৌটন জুনিয়রের পুত্র, কর্নিং গ্লাসের সাবেক সভাপতি, ম্যাহিটবেল হলিস্টারকে (১৮৬৭-১৯৩৮) বিয়ে করেন। উইলিয়াম জে. টালি (১৮৭০-১৯৩০) - আমোরি হৌটন জুনিয়রের জামাতা, অ্যালিস টালির পিতা, ১৯০৫ থেকে ১৯০৮ সাল পর্যন্ত নিউ ইয়র্ক অঙ্গরাজ্যের সিনেটর। ক্যাথরিন মার্থা হৌটন হেপবার্ন (১৮৭৮-১৯৫১) - ভোটাধিকার ও জন্ম নিয়ন্ত্রণকর্মী, অভিনেত্রী ক্যাথরিন হেপবার্নের মাতা। এডিথ হৌটন হুকার (১৮৭৯-১৯৪৮) - ভোটাধিকার কর্মী। আমোরি হৌটন (১৮৯৯-১৯৮১) - অ্যালানসন বিগেলো হৌটনের পুত্র; আমো, জেমি ও আর্থার হৌটনের পিতা; কর্নিং গ্লাসের সাবেক সভাপতি ও চেয়ারম্যান; ১৯৫৭ থেকে ১৯৬১ সাল পর্যন্ত ফ্রান্সে মার্কিন রাষ্ট্রদূত; কর্নিং মিউজিয়াম অব গ্লাসের সহ-প্রতিষ্ঠাতা। অ্যালিস টালি (১৯০২-১৯৯৩) - আমোরি হৌটন জুনিয়রের নাতনী; অ্যালিস টালি হলের প্রতিষ্ঠাতা। আর্থার এ. হৌটন জুনিয়র (১৯০৬-১৯৯০) - মানবহিতৈষী; কর্নিং গ্লাসের সাবেক বিভাগ স্টেউবেন গ্লাস কোং-এর সাবেক সভাপতি; কর্নিং মিউজিয়াম অব গ্লাসের সহ-প্রতিষ্ঠাতা ক্যাথরিন হৌটন হেপবার্ন (১৯০৭-২০০৩) - চারবারের একাডেমি পুরস্কার বিজয়ী অভিনেত্রী। আমো হৌটন (জ. ১৯২৬) - কর্নিং গ্লাসের সাবেক প্রধান নির্বাহী কর্মকর্তা এবং ১৯৮৭ থেকে ২০০৫ সাল পর্যন্ত নিউ ইয়র্ক অঙ্গরাজ্যের প্রতিনিধি। জেমস আর. হৌটন (জ. ১৯৩৬) - কর্নিং ইনকর্পোরেটেডের অবসরপ্রাপ্ত চেয়ারম্যান। ক্যাথরিন হৌটন (জ. ১৯৪৫) - অভিনেত্রী। মান্ডি হেপবার্ন (জ. ১৯৫৫) - ভাস্কর। শুইলার গ্র্যান্ট (জ. ১৯৭০) - অভিনেত্রী। মার্কিন যুক্তরাষ্ট্রের রাজনৈতিক পরিবারের তালিকা
রেবতী ত্রিপুরা

রেবতী ত্রিপুরা একজন ভারতীয় রাজনীতিবিদ এবং পূর্ব ত্রিপুরা লোকসভা কেন্দ্র থেকে ২০১৯ সালের লোকসভা নির্বাচনে সংসদ সদস্য । তিনি ভারতের সাধারণ নির্বাচনে জিতেছিলেন , ২০১৯ সালে জাতীয় গণতান্ত্রিক জোটের প্রার্থী ছিলেন। ১৭তম লোকসভা সদস্যদের তালিকা "Constituencywise-All Candidates"। ২২ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৩ মে ২০১৯।
গোবিন্দপুর ইউনিয়ন

গোবিন্দপুর ইউনিয়ন নামে বাংলাদেশে মোট ৬টি ইউনিয়ন রয়েছে। যথা: গোবিন্দপুর ইউনিয়ন, দুপচাঁচিয়া; (বগুড়া জেলা) গোবিন্দপুর ইউনিয়ন, মুকসুদপুর; (গোপালগঞ্জ জেলা) গোবিন্দপুর ইউনিয়ন, মেঘনা; (কুমিল্লা জেলা) গোবিন্দপুর ইউনিয়ন, মেহেন্দিগঞ্জ; (বরিশাল জেলা) গোবিন্দপুর ইউনিয়ন, লাকসাম; (কুমিল্লা জেলা) গোবিন্দপুর ইউনিয়ন, হোসেনপুর; (কিশোরগঞ্জ জেলা) গোবিন্দপুর উত্তর ইউনিয়ন; (ফরিদগঞ্জ, চাঁদপুর) গোবিন্দপুর দক্ষিণ ইউনিয়ন; (ফরিদগঞ্জ, চাঁদপুর) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
গোবিন্দপুর উত্তর ইউনিয়ন

৯নং গোবিন্দপুর উত্তর ইউনিয়ন বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন। গোবিন্দপুর উত্তর ইউনিয়নের আয়তন ৩,৮২৮ একর। ২০১১ সালের পরিসংখ্যান অনুযায়ী গোবিন্দপুর উত্তর ইউনিয়নের জনসংখ্যা ২৪,৫৮৬ জন। এর মধ্যে পুরুষ ১১,১৬৯ জন এবং মহিলা ১৩,৪১৭ জন। মোট পরিবার ৫,২৭২টি। ফরিদগঞ্জ উপজেলার পশ্চিমাংশে গোবিন্দপুর উত্তর ইউনিয়নের অবস্থান। এ ইউনিয়নের দক্ষিণে গোবিন্দপুর দক্ষিণ ইউনিয়ন, পূর্বে ফরিদগঞ্জ পৌরসভা ও পাইকপাড়া দক্ষিণ ইউনিয়ন, উত্তরে বালিথুবা পূর্ব ইউনিয়ন ও বালিথুবা পশ্চিম ইউনিয়ন এবং পশ্চিমে চাঁদপুর সদর উপজেলার বালিয়া ইউনিয়ন অবস্থিত। গোবিন্দপুর উত্তর ইউনিয়ন ফরিদগঞ্জ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ। ২০১১ সালের পরিসংখ্যান অনুযায়ী গোবিন্দপুর উত্তর ইউনিয়নের সাক্ষরতার হার ৫২.২%। চির্কা দারুসসুন্নাত ছালেহীয়া দ্বীনিয়া মাদরাসা পশ্চিম চাঁদপুর সরকারি প্রাথমিক বিদ্যালয় চির্কা চাঁদপুর সরকারি প্রাথমিক বিদ্যালয় চির্কা চাঁদপুর বহুমুখী উচ্চ বিদ্যালয় ও কলেজ ধানুয়া জনতা উচ্চ বিদ্যালয় প্রত্যাশী আর,এ উচ্চ বিদ্যালয় ধানুয়া সালেহিয়া সিনিয়র ফাজিল মাদরাসা ধানুয়া সরকারী প্রাথমিক বিদ্যালয় উত্তর চাঁদপুর সরকারী প্রাথমিক বিদ্যালয় শোভান সরকারী প্রাথমিক বিদ্যালয় প্রত্যাশী সরকারী প্রাথমিক বিদ্যালয় ফরিদগঞ্জ কালির বাজার চৌরাস্তা বা ফরিদগঞ্জ বাসস্ট্যান্ড থেকে সিএনজি বা অটোরিক্সা যোগে এ ইউনিয়নের নয়াহাট বাজার বা ধানুয়া বাজার যাওয়া যায়। ডাকাতিয়া নদী নয়াহাট বাজার ধানুয়া বাজার ধানুয়া মিনি হাওর (ধানুয়া-গাজীপুর ব্রীজ) ডাকাতিয়া নদী চেয়ারম্যান-হাজী শেখ শাহ আলম ফরিদগঞ্জ উপজেলা ফরিদগঞ্জ থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
গোবিন্দপুর দক্ষিণ ইউনিয়ন

গোবিন্দপুর দক্ষিণ ইউনিয়ন বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন। গোবিন্দপুর দক্ষিণ ইউনিয়নের আয়তন ২,৮৯৪ একর। ২০১১ সালের পরিসংখ্যান অনুযায়ী গোবিন্দপুর দক্ষিণ ইউনিয়নের জনসংখ্যা ২৬,২০৫ জন। এর মধ্যে পুরুষ ১১,৯৩৬ জন এবং মহিলা ১৪,২৬৯ জন। মোট পরিবার ৫,৬৩৩টি। ফরিদগঞ্জ উপজেলার পশ্চিমাংশে গোবিন্দপুর দক্ষিণ ইউনিয়নের অবস্থান। এ ইউনিয়নের দক্ষিণে চর দুঃখিয়া পশ্চিম ইউনিয়ন ও ফরিদগঞ্জ দক্ষিণ ইউনিয়ন; পূর্বে ফরিদগঞ্জ দক্ষিণ ইউনিয়ন ও ফরিদগঞ্জ পৌরসভা; উত্তরে গোবিন্দপুর উত্তর ইউনিয়ন এবং পশ্চিমে চাঁদপুর সদর উপজেলার বালিয়া ইউনিয়ন, চান্দ্রা ইউনিয়ন ও হাইমচর উপজেলার আলগী দুর্গাপুর উত্তর ইউনিয়ন অবস্থিত। গোবিন্দপুর দক্ষিণ ইউনিয়ন ফরিদগঞ্জ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ। ২০১১ সালের পরিসংখ্যান অনুযায়ী গোবিন্দপুর দক্ষিণ ইউনিয়নের সাক্ষরতার হার ৫৩.২%। হাঁসা ফাযিল মাদরাসা। ফরিদগঞ্জ উপজেলা ফরিদগঞ্জ থানা চাঁদপুর জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)